Casting til nyt dating eksperiment - Dating.dk
Vil du på den ultimative blind date?
Dating.dk og EB.dk søger deltagere til et nyt og sjovt datingeksperiment – GO eller NOGO!
Til et nyt og sjovt dating eksperiment søger Dating.dk i samarbejde med EB.dk deltagere, der har mod på at gå på en enestående blind date.
Det tager kun tre minutter at danne sig et indtryk af en person, men ville udfaldet blive et andet, hvis man inden mødet med daten fik mulighed for at slippe nysgerrigheden løs og gå på opdagelse i persons hjem? Det har du mulighed for netop nu! Vi sætter dig op med det bedste bud på et perfekt match! Du får 20 min. i personens hjem, hvor du kan snuse rundt i hjemmet, åbne skuffer og skabe og danne dig et billede af personen. Hvis du siger GO og vil på date med til dit match bliver du i lejligheden/huset indtil han/hun kommer hjem efter de 20 min. I tager på date uden kameraer – og vi betaler selvfølgelig for daten! Hvis det er et NOGO, smutter du ud via bagdøren og siger nejtak til en date!
Så tør du gå på opdagelse i en andens hjem eller har du mod på at blive bedømt på, hvordan du bor? Hvis du er single og frisk på en sjov oplevelse, så send os en ansøgning til: casting@eb.dk Skriv et par ord om, hvem du er, husk at vedhæfte et vellignende billede og kontaktinfo, så vi kan få fat på dig.